nvidia/miracl-vision huggingface dataset:
Diplomatiikka

Diplomatiikka (kreik. δίπλωμα, ransk. díplôma, passeport, kahtia taitettu paperi) on virallisten asiakirjojen, erilaisten diplomien ja muiden rakenteeltaan vakiintuneiden dokumenttien tutkimiseen erikoistunut historiallis-filologinen tutkimusala tai -menetelmä. Diplomatiikka on kiinnostunut näiden asiakirjojen luokittelusta, lähdearvosta, iästä ja autenttisuudesta. Diplomatiikka on yksi historiantutkimuksen aputieteistä. Diplomatiikan historian ylettyy aina 1400-luvulle saakka. Tuolloin ryhdyttiin kriittisesti tutkimaan keskiaikaisia luostareiden ja piispojen arkistoja. Nuo arkistot olivat täynnä erilaisia alkuperältään hyvinkin epäilyttäviä dokumentteja ja asiakirjoja. Jesuiitta Daniel Van Papenbroeck oli esittänyt voimakasta kritiikkiä asian suhteen ja vastauksena tähän kritiikkiin benediktiiniläismunkki Saint-Maurin luostarista, Jean Mabillon kirjoitti kuusi osaa käsittävän teoksensa De re diplomatica vuonna 1681. Kirjaa pidetään modernin diplomatikan tutkimuksen alkuna. Siinä käsitellään eritoten muun muassa merovingiajan dokumentteja, jotka ovat peräisin Saint Denis'n luostarista Pariisista. Van Papenbroeck oli kyseenalaistanut näiden autenttisuuden
Girolamo Savonarola

Girolamo (Hieronymus) Savonarola (21. syyskuuta 1452 Ferrara – 23. toukokuuta 1498 Firenze, Firenzen tasavalta) oli italialainen dominikaanimunkki ja parannussaarnaaja. Hän saarnasi aikalaistensa löyhää moraalia vastaan. Savonarola opiskeli ensin lääketiedettä ja filosofiaa Bolognan yliopistossa, mutta voimakkaan uskonnollisen kokemuksen jälkeen hän keskeytti opintonsa 22-vuotiaana vuonna 1474 ja vetäytyi luostariin. Hän aloitti saarnaamistoimintansa vuonna 1482. Vuonna 1491 Lorenzo de’ Medici kutsui Savonarolan Firenzeen San Marcon luostarin prioriksi eli johtajaksi, mahdollisesti pitääkseen häntä paremmin silmällä. Kaupungissa Savonarola saavutti piankin laajaa huomiota selkeäsanaisilla parannussaarnoillaan, joissa hän arvosteli kirpeästi myös kirkon ja papiston moraalista rappiota. Savonarolan ympärille syntyi voimakkaasti kasvava herätysliike, joka alkoi pitää häntä profeettana. Savonarolan profetiat kaupunkia uhkaavasta sodasta ja hävityksestä saivat tulta alleen, kun Ranskan kuningas Kaarle VIII lähestyi kaupunkia sotajoukkoineen. Kaupunkilaiset lähettivät kuningasta vastaan lähetystön, jonka johtoon valittiin Savonarola. Tavatessaan kuninkaan Savonarola tervehti häntä Jumalan valittuna aseena Firenzen taivuttamiseksi parannukseen mutta pyysi tätä myös armahtamaan katuvaa kaupunkia
AvtoVAZ

AvtoVAZ (ven. ПАО АВТОВАЗ) (1971–) tai pelkkä VAZ eli Volžki avtomobilnyi zavod (ВАЗ Во́лжский автомоби́льный заво́д, "Volgan autotehdas") (1966–1971) (RTS: AVAZ) on venäläinen autojen valmistaja. AvtoVAZ valmistaa vuodessa noin miljoona autoa. Useimmat autot myydään Ladan nimellä. Ladoilla on 17 prosentin markkinaosuus Venäjällä myytävistä henkilöautoista. Yhtiön päätehtaat ja kotipaikka ovat Toljattissa. Vuonna 2009 Venäjän valtio pelasti AvtoVAZin maksamalla sen velat ja myöntämällä rahaa uuden tuotantolinjan rakentamiseen. Valtion tuki oli yhteensä 1,2 miljardia euroa. AvtoVAZ on nykyään osa holdingyhtiö OAO RT-Avtoa, joka on valtionkorporaatio Rostehin osa. Tätä aiemmin, joulukuussa 2007 Renault osti neljänneksen AvtoVAZin osakkeista. Omistusjärjestelyjen seurauksena vuonna 2014 Renault-Nissan -liittouma oli AvtoVAZin emoyhtiö RT-Avton omistajia noin 50 prosentin osuudella. RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 87
Finnpilot Pilotage

Finnpilot Pilotage Oy on Suomen valtion omistama yritys, joka huolehtii valtakunnallisesti luotsauspalveluiden tarjonnasta sekä muista luotsaukseen liittyvistä, vesiliikenteen turvallisuutta ja toimintaa tukevista tehtävistä. Luotsausliikelaitos muuttui valtion omistamaksi osakeyhtiöksi nimeltä Finnpilot Pilotage vuodenvaihteessa 2011. Luotsausliikelaitos oli entinen Merenkulkulaitoksen luotsausyksikkö, joka erkani Merenkulkulaitoksesta vuonna 2004 erilliseksi valtion liikelaitokseksi. Finnpilotin hallinto sijaitsee Helsingissä. Suomi on jaettu neljään luotsausalueeseen, joiden johdossa ovat aluepäälliköt. Finnpilotilla on 15 luotsiasemaa sekä 10 tukiasemaa ympäri Suomea.
Victor Conte

Victor Conte on kielletyn THG-steroidin kehittäneen BALCO-urheilulaboratorion perustaja ja johtaja ja entinen muusikko. Muusikonuransa Conte aloitti 1960-luvulla serkkunsa Bruce Conten kanssa itse perustamassaan Common Ground -yhtyeessä. Vuonna 1973 Bruce liittyi Tower of Power -funkyhtyeeseen, ja myöhemmin, vuonna 1978 Victor Conte korvasi yhtyeessä basisti Francis Rocco Prestian. Conte oli mukana yhtyeen levyllä We Came to Play. Seuraavana vuonna Conte lähti serkkunsa kanssa yhtyeestä. Hetken aikaa hän soitti jazzpianisti Herbie Hancockin yhtyeessä. 1980-luvun puolivälissä Conte perusti Balco-laboratorion, joka testaa urheilijoita ja määrää näille lisäravinteita. Contella itsellään ei ole minkäänlaista lääketieteellistä taustaa, mutta hän toimi pitkän aikaa yhteistyössä Brian Goldmanin kanssa, joka on koulutukseltaan lastenpsykiatri. Sittemmin Balcosta tuli urheilijoiden keskuudessa erittäin suosittu. Tunnetuin tuote on magnesium-sinkki -valmiste ZMA. Sittemmin Balcon epäiltiin kehittäneen ensimmäisen ns. design-steroidin tetrahydrogestrinonin eli THG:n ja välittäneen sitä urheilijoille
Żydowski Związek Walki

Żydowski Związek Walki eli ŻZW (suom. Juutalainen sotilasunioni) oli Varsovan ghetossa toisen maailmansodan aikana toiminut maanalainen vastarintaliike. ŻZW osallistui keväällä 1943 Varsovan gheton kansannousuun, jonka aikana sillä oli hyvin aseistettuna noin 400 miestä yhdessätoista eri yksikössä. Puolanjuutalaiset upseerit perustivat ŻZW:n heti natsi-Saksan vallatessa Puolan syksyllä 1939. Organisaation toimia olivat muun muassa aseiden hankkiminen tulevaisuuden vastarintaa silmällä pitäen ja juutalaisten auttaminen pakoon Varsovan ghetosta. ŻZW oli yhteistyössä myös muiden Puolan vastarintaliikkeiden kanssa, joilta saatu apu aseistuksessa ja pakenemisten osalta oli suureksi hyödyksi. ŻZW:n johtohahmona pidettiin Dawid Wdowińskia, mutta dokumenttien ja lähdetietojen puutteiden takia asiasta ei voida olla täysin varmoja. ŻZW:n toiminta oli organisoitu useisiin eri osastoihin:
Varsovan geton kansannousu

19. huhtikuuta – 16. toukokuuta 1943 Varsovan getto, Puolan kenraalikuvernementti Juutalaisten vastatoimi saksalaisten suorittamalle kansanmurhalle Saksalaisten voitto Saksa Juutalaiset vastarintaliikkeet: Puolan vastarintaliike: Jürgen Stroop Mordechaj Anielewicz (†) 17 kaatunutta, 93 haavoittunutta (saksalaisten selvityksen mukaan) noin 13 000 kaatunutta Varsovan geton kansannousu oli juutalaisten reaktio Saksan aikeille tuhota Varsovan geton loputkin juutalaiset toisen maailmansodan aikana. Se oli suurin ja symbolisesti merkittävin juutalaisten kansannousu Saksan miehittämässä Euroopassa. Taistelu getossa kesti vuoden 1943 huhtikuun 19. päivästä toukokuun 16. päivään asti, jolloin Jürgen Stroopin johtamat SS-joukot kukistivat vastarinnan lopullisesti. Getto tuhottiin raunioiksi ja eloonjääneet vietiin keskitys- tai tuhoamisleireille. Kansannousun ennusmerkkejä oli havaittavissa jo alkuvuodesta 1943, kun saksalaisia joukkoja vastaan hyökättiin aseellisesti 18. tammikuuta. Kansallissosialistit aloittivat 1940 Puolan yli kolmen miljoonan juutalaisen keskittämisen gettoihin tiettyihin puolalaisiin kaupunkeihin. Suurin oli Varsovan getto, jossa oli 380 000 juutalaista
Megalópoli

Koordinaatit: 37°24′N, 22°8′E Megalópoli (kreik. Μεγαλόπολη) on Kreikan kaupunki ja samanniminen kunta (Δήμος Μεγαλόπολης, Dímos Megalópolis), joka sijaitsee Arkadian alueyksikössä Peloponnesoksen alueella. Koko kunnan pinta-ala on 727,3 neliökilometriä ja väkiluku 10 687. Varsinaisen Megalópolin kaupungin väkiluku on 5 748 (vuonna 2011). Megalópoli on saanut nimensä antiikin aikaisesta Megalopoliin kaupungista, joka sijaitsi nykyisen kaupungin lähellä sen pohjoispuolella. Megalopolis tarkoittaa kreikaksi "suurta kaupunkia" ja antiikin aikana se olikin suurikokoinen. Kaupungin perusti Arkadian liiton pääkaupungiksi thebalainen kenraali Epameinondas vuonna 371/370 eaa. Spartalaiset tuhosivat kaupungin vuonna 223 eaa. ja se taantui. 100-luvulle jaa. tultaessa se oli enimmäkseen raunioina. Myöhemmin alueelle syntyi uusi asutus
Keraaminen kulttuuri

Keraaminen kulttuuri on kulttuuri, jossa taidetaan poltettujen saviastioiden teko. Keraamista vaihetta edelsi esikeraaminen vaihe, jolloin tehtiin koreja. Saviastia lienee keksitty, kun kori siveltiin vedenpitäväksi savella ja ehkä vahingossa poltettiin. Monesti keraamiset kulttuurit ovat myös neoliittisia, eli niissä osataan viljellä maata. Nykyisten löytöjen mukaan keramiikka olisi keksitty Itä-Aasiassa jo myöhäisellä paleoliittisella kivikaudella. Kiinan Xianrendongin luola sijaitsee Jiangxin provinssissa. Sieltä löydetty keramiikka on ajoitettu 20 000 - 19 000 vuoden takaiseksi. Varhaisia saviastian jäänteitä on löydetty myös Hunanin provinssista Kiinasta, Jangtse-joen altaasta. Jutšanjanin luolan ruukunsirpaleiden iäksi on mitattu 18 300 - 15 400 vuotta. Näin ollen keramiikkaa oli Kiinassa noin 18 000 vuotta sitten. Keramiikkaa oli myös Japanin Jomon-kulttuurissa noin 16 700 - 16 000 vuotta sitten. Amur-joelta on löydetty 15 900 - 14 500 vuotta vanhaa keramiikkaa
Atomiinus

Tämä on luettelo Aku Ankka -sarjakuvan hahmoista.
Dobrynja Nikititš

Dobrynja Nikititš (ven. Добрыня Никитич) on yksi kolmesta kuuluisimmasta bogatyrista, legendaarisesta venäläisestä soturista, ja monien bylinoiden päähenkilö. Kansanperinteessä Dobrynja kuvataan Zmei Gorynytš -lohikäärmeen rohkeana tappajana. Historioitsijat uskovat, että Dobrynja Nikititšin hahmo pohjautuu todelliseen historialliseen henkilöön. Dobrynja-kandidaatteja ovat muun muassa ruhtinas Vladimir Suuren setä Dobrynja, joka johti Vladimirin isän Svjatoslav I:n armeijaa, ja eräs Novgorodin käskynhaltijoista.
Mies joka toi rock ’n’ rollin Suomeen

Suomi: 23. (toukokuu 2017)  Mies joka toi rock ’n’ rollin Suomeen on Leevi and the Leavingsin toinen studioalbumi, joka julkaistiin keväällä 1981. Levyn kannessa autosta ulos astuva mies on Tavastia-klubin johtaja Juhani Merimaa. Julkaisuvuonna yhtye osallistui myös euroviisujen Suomen-alkukarsintaan, mutta ilman menestystä. Albumi julkaistiin keväällä 1981 Black Label Series-levymerkillä vinyylilevynä ja C-kasettina. Johanna Kustannus julkaisi levyn uudelleen vinyylinä ja C-kasettina sekä ensimmäisen kerran CD-painoksena. Vuonna 2004 julkaistiin remasteroitu CD-painos. 12. toukokuuta 2017 Svart Records julkaisi levystä kaksi uutta vinyylipainosta: 250 kappaleen rajoitettu painos sinisellä vinyylillä ja 300 kappaleen rajoitettu painos tavallisella, mustalla vinyylillä. 10. helmikuuta 2021 Levykauppa Äx:n omalla levymerkillä julkaistiin jälleen uusi, 350 kappaleen käsinnumeroitu vinyylipainos punaisella vinyylillä sekä uusi CD-painos. Kaikki kappaleet säveltänyt ja sanoittanut Gösta Sundqvist
Kirkkonummen Sanomat

Kirkkonummen Sanomat on ilmaisjakelulehti, jota jaetaan Kirkkonummen, Siuntion ja Inkoon alueelle. Lehti ilmestyy kahdesti viikossa, keskiviikkoisin ja lauantaisin. Painos on 28 000 kpl. Lehti on perustettu 1967. Lehden vastaava päätoimittaja ja toimitusjohtaja on Jussi Salo. Lehti on tunnettu värikkäistä kannanotoistaan ja räväkästä kielenkäytöstään.lähde? Se julkaisee suurimman osan sinne ilmaiseksi lähetetyistä jutuista. Joka lehdessä on myös ruotsinkielisiä juttuja. Kirkkonummen Sanomat julkaisee nimimerkki Tapion (kuvataiteilija, graafikko Tapio Soivio) pilapiirroksia. Tapio käsittelee piirroksissaan monia tämän päivän polttavia kysymyksiä, jotka koskevat kasvavan pääkaupunkiseudun kehyskuntien, kuten Kirkkonummenkin, asukkaita.
Jazzstandardi

Jazzstandardi on musiikkikappale, joka on vakiintunut osaksi jazzmuusikoiden repertuaaria. Standardeja käytetään yleisesti jazzissa uusien sovitusten ja improvisaation lähtökohtina. Standardit eivät ole välttämättä olleet alun perin jazzsävellyksiä, vaan suuri osa on alun perin esimerkiksi viihdemusiikkia tai musikaaleihin tai elokuviin sävellettyjä kappaleita. Valtaosa standardeista on peräisin yhdysvaltalaisten ns. Tin Pan Alley -säveltäjien tuotannosta 1920–1940-luvuilta. Suuri osa jazzstandardeista on alun perin sävelletty muuhun kuin jazzmusiikkiin, ja ensimmäiset standardit ovatkin ajalta ennen kuin jazz tyylilajina edes oli syntynyt. Muun muassa bluesvaikutteiset kansanlaulut ”St. James Infirmary” ja ”Frankie and Johnny” sekä gospelkappaleet ”Just a Closer Walk with Thee” ja ”When the Saints Go Marching In” ovat peräisin 1800-luvulta. Itse jazz syntyi vuosisadan vaihteessa New Orleansin monipuolisessa musiikillisessa ympäristössä vaikutteinaan torvisoittokuntien marssimusiikki, blues, ragtime ja spirituaalilaulut. Suosittuja 1900-luvun alkuvuosina sävellettyjä jazznumeroita olivat muun muassa klarinettikappale ”High Society” ja newyorkilaisesta musikaalirevyystä lähtöisin oleva ”Chinatown, My Chinatown”. ”Bluesin isänä” tunnettu säveltäjä W. C
Eka Vekara

Tämä on luettelo Aku Ankka -sarjakuvan hahmoista.
Sinipingviini

Elinvoimainen  Eudyptula minor(Forster, 1781) Sinipingviini Wikispeciesissä Sinipingviini Commonsissa Sinipingviini (Eudyptula minor) on maailman pienin pingviinilaji. Se on lentokyvytön kuten kaikki pingviinit. Lajin nimesi Johann Reinhold Forster vuonna 1781. Pingviinit kasvavat keskimäärin 40 cm pitkiksi ja ne painavat noin yhden kilogramman. Sukupuolet ovat keskenään samannäköisiä mutta uros saattaa olla hieman painavampi ja sillä on hieman suurempi nokka. Lajin äänivalikoima on laaja ulottuen pehmeistä vihellyksistä rääkymiseen ja trumpettimaisiin kutsuääniin. Sinipingviinejä tavataan Uuden-Seelannin pääsaarten, Pohjois- ja Eteläsaaren, rannikoilla sekä Stewartinsaarelta ja Chathamsaarilla. Lisäksi niillä on yhdyskuntia myös Tasmaniassa sekä Australian etelärannikolla. Noin 60 % lajin koko kannasta pesii Tasmanian Australiasta erottavan Bassinsalmen alueella. Maailman pesimäpopulaation koko on 350 000–600 000 yksilöä, mihin ei ole laskettu mukaan pesimättömiä nuoria lintuja, joita on ainakin saman verran, jolloin kokonaisyksilömäärä on yli miljoonan. Sinipingviineistä noin 90 % elää Australiassa ja noin 10 % Uudessa-Seelannissa. Toisen lähteen mukaan niitä on yli miljoona paria
Prinsessa Zelda

Prinsessa Zelda (jap. ゼルダ姫, Zeruda-hime) on kuvitteellinen pelihahmo Nintendon The Legend of Zelda -pelisarjasta. Hän on Hyrulen kuningasperheen jäsen. Vaikka pelisarjan nimi viittaa prinsessa Zeldaan, peleissä pelataan vihreäpukuisella sankarilla nimeltä Link. Yleensä Ganonin (myös Ganondorf) palvelijat kaappavat Zeldan peleissä, ja pelaajan täytyy pelastaa Zelda. Pääsarjan peleissä Zelda ei ole koskaan ollut pelattavana. Hahmon luoja Shigeru Miyamoto on sanonut hahmon nimen inspiraation tulleen Zelda Fitzgeraldin nimestä. Nimeä voi myös yhdistää Deltaan, joka tarkoittaa kolmionmuotoista, minkälainen myös triforce on. Nykykreikan sana δελτα (delta) on äännettynä dhelda mikä on tyypillisesti käännetty katakanalle (yksi japanin kirjoitusjärjestelmistä) ゼルダ zeruda. Kuten Linkillä, Zeldallakin on ollut erilaisia ruumiillistumia sarjan eri osissa. Yleensä hänet on kuvattu lapseksi, mutta aikuisena hänet on nähty peleissä Ocarina of Time, The Adventure of Link ja Twilight Princess. Zeldalla on suipot korvat kuten Linkillä
Ilkka Sinisalo

NHLPhiladelphia FlyersMinnesota North StarsLos Angeles Kings Ilkka Antero Jouko Sinisalo (10. heinäkuuta 1958 Valkeakoski – 5. huhtikuuta 2017) oli suomalainen jääkiekkoilija. Laitahyökkääjä Sinisalo tunnettiin lähinnä hienosta ammattilaisurastaan NHL:ssä. Sinisalo oli toisaalta ensimmäinen suomalainen NHL-pelaaja, jota ei koskaan varattu NHL:n varaustilaisuudessa. Sinisalo pelasi Suomessa SM-liigassa kahdeksan kautta seuroinaan HIFK (1977–1981), HPK (1992–1993), Ilves (1993–1995) ja Kiekko-Espoo (1995–1996). Sinisalo voitti yhden Suomen-mestaruuden HIFK:ssa vuonna 1980, jolloin hän pelasi paljon Matti Hagmanin johtamassa ykköskentässä. Kaikkiaan Sinisalo teki Suomen pääsarjassa pisteet 88+81 285 ottelussa runkosarjassa ja 13+13 39 ottelussa pudotuspeleissä. Lisäksi Sinisalo pelasi kaksi kautta I divisioonassa Pitäjänmäen Tarmossa ja Kärpissä. NHL:ssä Sinisalo loi hyvän uran. Hän pelasi Pohjois-Amerikassa yhdeksän kautta Philadelphia Flyersissa ja yhteensä kaksi kautta Minnesota North Starsissa ja Los Angeles Kingsissä. Hän ei ehtinyt pelata Minnesotassa koko kautta, sillä hänet kaupattiin kesken kauden Los Angelesiin
Representationalismi

Representationalismi (< lat. represento, edustaa, esittää) eli epäsuora realismi, edustuksellinen realismi, representatiivinen realismi tai representationalistinen havaintoteoria on realistinen tietoteoreettinen kanta, jonka mukaan ihminen havaitsee ensisijaisesti mielessään olevia asioita (representaatioita), ei suoraan ulkomaailman olioita. Ajattelun välittömät kohteet ovat siis mielen "sisällä". Kun ajattelen esimerkiksi pöytää, ajattelen mielessäni olevaa pöydän ajatuksellista edustajaa, en varsinaisesti itse pöytää. Ajatus voi kohdistua itse pöytään vain representaation välityksellä. Representationalismi tässä muodossa tavataan liittää varhaismoderneihin ajattelijoihin, esimerkiksi John Locken kaltaisiin empiristeihin. Myös René Descartes omaksui representationalismin Mietiskelyissään ensimmäisestä filosofiasta.
Ford Taunus

Ford Taunus oli Saksan Fordin valmistama automallisto, jonka jotkin versiot ovat samankaltaisia Englannissa valmistetun Ford Cortinan kanssa. Vuosina 1952-1968 kaikkia saksalaisia Fordeja kutsuttiin nimellä Taunus, ja mallinimiä olivat 12M, 15M, 17M, 20M ja 26M. Alkukirjain M on tullut mestariteosta tarkoittavasta sanasta ”Meisterstück” tai ”Masterpiece”. Taunusta käytettiin joillakin markkinoilla myös merkkinimenä, etenkin niillä alueilla, joilla oli saatavilla myös brittiläisiä ja amerikkalaisia Fordeja. Taunus Transit oli aikanaan varsin tunnettu pakettiauto. Näistä 1962-1966 valmistettu P4-korimallin Taunus 12M oli muista poiketen etuvetoinen, pohjautuen amerikkalaiseen Ford Cardinal -konseptiautoon. Tämän mallin myötä Fordin valikoimiin tuli V4-moottori. Myös takavetoisissa P5 ja P7-korimalleissa (mallit 15M, 17M, 20M ja 26M) käytettiin V4 ja V6-moottoreita, myöhemmissä Taunuksissa käytettiin Rivi-4 ja V6 -moottoreita. Numerot 12, 15 ja 17 eivät viittaa välttämättä moottorin iskutilavuuteen (1,2 l, 1,5 l, 1,7 l) jne., vaikka yleinen luulo niin onkin. Taunukset voidaan jakaa kokonsa mukaan kahteen ryhmään, toinen on vuosina 1957–1972 valmistetut ”isommat Taunukset” 17M, 20M ja 26M ja toinen ryhmä pienemmät Taunukset, joihin kuuluu vuosina 1939–1951 valmistetut G73A ja G93A, 1952–1970 valmistetut 12M, 15M ja 16M sekä 1970–1982 valmistettu Taunus TC. Isompien Taunusten edeltäjänä olivat Ford V8 G78 sekä Ford Rheinland ja niiden seuraajaksi tuli Ford Granada
Espanjan–Yhdysvaltain sota

25. huhtikuuta – 12. elokuuta 1898 Karibianmeri ja Tyynimeri Pariisin rauha: Kuuba julistettiin itsenäiseksi (1902), Espanja luovutti Filippiinit, Guamin ja Puerto Ricon 20 miljoonalla dollarilla Yhdysvallat Kuuba Filippiinit Espanja Nelson A. Miles William Rufus Shafter George Dewey Máximo Gómez Emilio Aguinaldo Pascual Cervera y Topete Patricio Montojo 379 kuollutta 10 000 kuollutta Espanjan ja Yhdysvaltain sota käytiin vuonna 1898, ja se päättyi Yhdysvaltojen voittoon. Yhdysvallat sai haltuunsa Espanjan siirtomaat Karibialla ja Tyynellämerellä. Näihin kuuluvat Puerto Rico, Guam ja Filippiinit. Yhdysvallat menetti 379 sotilasta taisteluissa ja yli viisituhatta tauteihin. Kuuban itsenäistyminen vuonna 1902 oli myös sodan seurausta. 1800-luvun lopulla Espanjan maailmanvallasta oli enää rippeet jäljellä. Se oli likimain sodassa Kuuban itsenäisyyttä ajavia kapinallisia vastaan. Filippiineillä käytiin ankaraa sissisotaa. Samaan aikaan Yhdysvalloissa lehdistö lietsoi isänmaallisuutta
Ratsuponi

Ratsuponi on ponityyppi, joka alun perin kehitettiin Isossa-Britanniassa ja jota nykyään jalostetaan eri puolilla maailmaa, muun muassa Yhdysvalloissa, Ranskassa, Saksassa ja Australiassa. Tavoitteena on hyväluonteinen, hyvärakenteinen ja kaunis poni, joka menestyy ratsastuskilpailuissa. Tähän pyritään risteyttämällä keskenään paitsi eri ponirotujen edustajia myös poneja ja hevosia (erityisesti täysiverisiä). Jalostus on hyvin tavoitteellista, harkittua ja säänneltyäkin, sillä ratsuponeilla on omat kantakirjansa ja hyväksytyllä ratsuponilla edellytetään muun muassa olevan tietty osuus poniverta suvussaan. Ratsuponi näyttää yleensä enemmän pienikokoiselta ja sirolta hevoselta kuin tyypilliseltä ponilta. Suomalainen ratsuponi on Suomessa jalostettava ratsuponirotu. Rotua jalostetaan Suomen Hippoksen hyväksymän jalostusohjesäännön mukaan. Ratsuponijalostukseen hyväksyttävillä oreilla ei ole säkäkorkeusrajaa, ja yli 148 cm korkeat tammat voidaan esikantakirjata. Ratsuponijalostukseen hyväksytyt rodut: Ratsuponiohjelman mukaisessa jalostuksessa ensimmäisen polven risteytyksessä yhdistetään jalostusohjesäännön mukainen poni ja hevonen. Toisen polven risteytyksessä käytetään edellä mainittua risteytystä ja rotuponia, hevosta tai ratsuponia. Kolmannen polven risteytyksessä on oltava vähintään 25 prosenttia poniverta. Ratsuponien värejä ei rajoiteta, eikä niille ole määrätty tarkkaa mittarajaa, mieluiten niiden tulisi kuitenkin olla säkäkorkeudeltaan lähelle 148 cm eli juuri hevos- ja ponikoon väliltä
Pohjois-Amerikan intiaanit

Pohjois-Amerikan intiaanit ovat Yhdysvaltain ja Kanadan alkuperäiskansoja. Intiaanien esi-isät saapuivat Amerikkaan luultavasti kivikaudella Itä-Aasiasta. Historiassa henkimaailman ja luonnon yhteyteen liittyvä monesti šamanistinen uskonto erilaisine uhri- ja muine rituaaleineen oli useimmille intiaanikansoille tärkeä. Rituaaleilla uskottiin varmistettavan riistan ja viljelykasvien saatavuus vanhan kivikautisen perinteen mukaisesti. Sen sijaan elatuksen hankintatavat, asutuksen kiinteys, sotaisuus ja suhtautuminen varallisuuteen vaihtelivat huomattavasti alueesta toiseen. Tekniikkansa pidemmälle kehittäneiden eurooppalaisten saapuminen 1600- ja 1700-luvuilla lähes tuhosi käytännössä kivikautta eläneet intiaanikansat ja heidän kulttuurinsa 1800-luvun loppuun mennessä. Hetkellisesti eurooppalaiset vaikutteet kuitenkin synnyttivät uusia kulttuureja, joista merkittävin oli Suurten tasankojen alueella vaikuttanut ja ratsujen käyttöön perustunut biisoninmetsästyskulttuuri. Kolmen vuosisadan sisällä suurin osa intiaaneista kuoli eurooppalaisten tartuttamiin sairauksiin, joita vastaan heiltä puuttui immunitetti. Myös sodat vähensivät intiaanien määriä ja lukuisten eri heimojen rippeet sulautuivat toisiinsa intiaanireservaateissa, joita Yhdysvaltain hallitus perusti eri puolille maata. Myöhemmin 1900-luvun loppupuolella intiaanien asema on parantunut uudelleen ja heidän väkilukunsa on lähtenyt kasvuun. Yhdysvaltain ja Kanadan alkuperäiskansoista on 1500-luvulta lähtien käytetty monia nimityksiä. Intiaani-sana perustuu väärinkäsitykseen, sillä ensimmäiset Amerikkaan saapuneet eurooppalaiset kuvittelivat löytäneensä uuden merireitin Intiaan ja käyttivät paikallisista nimitystä Indios
Eino Uusitalo

Eino Oskari Uusitalo (1. joulukuuta 1924 Soini – 19. maaliskuuta 2015 Ähtäri) oli suomalainen keskustalainen poliitikko, koulutukseltaan agrologi. Hän toimi pääministerin sijaisena Urho Kekkosen sairastuttua ja pääministeri Mauno Koiviston hoitaessa presidentin tehtäviä 1981–1982. Uusitalo syntyi maanviljelijäperheen lapsena Soinissa, jossa hän kävi kansakoulun. Uusitalo osallistui jatkosotaan Karjalankannaksella. Sodan jälkeen hän kävi maamieskoulun ja pienviljelysneuvojaopiston ja valmistui agrologiksi 1949. Ennen eduskuntaan valitsemistaan hän toimi maanviljelijänä ja Etelä-Pohjanmaan maanviljelysseuran maatalousneuvojana Lehtimäen, Soinin ja Töysän kunnissa. Eino Uusitalo oli Maalaisliiton (vuodesta 1965 Keskustapuolueen) kansanedustajana Vaasan vaalipiiristä 1955–1983. Hän toimi sisäasiainministerinä 1971 (Karjalainen II) sekä vuosina 1976–1982 (Miettunen III, Sorsa II, Koivisto II). Koiviston II hallituksessa 1979–1982 hän oli myös pääministerin sijainen. Presidentti Urho Kekkosen jäätyä sairauslomalle syksyllä 1981 pääministeri Mauno Koivisto tuli hoitamaan presidentin tehtäviä ja Eino Uusitalo toimi pääministerin sijaisena helmikuuhun 1982